[{"text_idx": "#000004", "text": "\u201eToon teile u\u0308he na\u0308ite elust enesest: restorani Pull Tallinna Rotermanni kvartalis veavad Eesti u\u0308hed parimad grillmeistrid Enn Tobreluts ja Andres Tuule. Sealsed steigid on ilusad ja isua\u0308ratavad, pealt kuldseks grillitud, seest o\u0303rnad ja mahlakad. Kliente jagub, ehkki seapraad pole just odav, 26 eurot. Paraku Eesti seakasvatajail pole sellest mingit kasu, sest taldrikul pole mitte eestimaine liha, vaid hoopis Iberico siga Hispaaniast. Lugu, mis selle prae juurde ka\u0308ib, on ilus: Hispaania kuldse pa\u0308ikese all mo\u0303nulevad to\u0303mmud mustade so\u0303rgadega sead, kes on ko\u0303hu tammeto\u0303rudest ta\u0308is nosinud. Ma ei pane seda kuidagi pahaks \u2013 restoran ongi koht, kus po\u0303nevaid vo\u0303o\u0303ramaiseid maitseid proovida. Aga ta\u0308na, Eesti u\u0308histegevusel po\u0303hineva seakasvatuse 100. su\u0308nnipa\u0308eval, on ikkagi va\u0308ga paslik ku\u0308sida: miks ei ole Eesti parimate restoranide menu\u0308u\u0308des na\u0308iteks va\u0308ga maitsvat djuroki ristandite liha, mida kasvatatakse Eestis? Ja see ei ole ku\u0308simus ainult Enn Tobrelutsule, see on ma\u0308rksa laiem ku\u0308simus ka Eesti seakasvatajaile, kaupmeetele, riigijuhtidele \u2013 tegelikult igale Eesti inimesele,\u201c osutas Hellenurme oma ko\u0303nes."}, {"text_idx": "#000006", "text": "Hellenurme so\u0303nul on riigikaitseliselt u\u0308lioluline, et ka ko\u0303ige kaugemates maapiirkondades elu sa\u0308iliks \u2013 kohalike inimeste pilgu all on vo\u0303o\u0303rastel ja vaenulikel jo\u0303ududel ma\u0308rksa raskem meie maale sisse imbuda. \u201eJa a\u0308rgem unustagem \u2013 to\u0303sise kriisi puhul suudavad maal elavad inimesed toita a\u0308ra nii ennast kui ka nii mo\u0303negi linnasugulase. Andes kohalikule toidule vo\u0303imaluse, hoolitseme selle eest, et kaugemad maanurgad ei ja\u0308a\u0308ks inimestest tu\u0308hjaks,\u201c pani Hellenurme kuulajatele su\u0308damele."}, {"text_idx": "#000007", "text": "Teise mu\u0308u\u0308dina nimetas ETSAU\u0308 juht va\u0308idet, et lihaso\u0308o\u0308mine on planeedile ja inimese tervisele kahjulikud. \u201eMo\u0303ned inimesed usuvad to\u0303simeeli, et loomakasvatus ha\u0308vitab planeedi. Ma ei kuluta ta\u0308na aega vaidlusele. Tunnistan hoopis seda, et u\u0308hes asjas jagan nende inimeste arvamust: taime- ja loomakasvatuses on ko\u0303vasti arenguruumi, et o\u0308koloogilist jalaja\u0308lge drastiliselt va\u0308hendada. Aga see juhtub, ja juhtub kiirelt, sest nu\u0308u\u0308d on kogu maailma insenerid ja teadlased pilgud ja\u0308tkusuutliku po\u0303llumajanduse poole suunanud."}, {"text_idx": "#000008", "text": "Na\u0308iteid positiivsetest muutustes vo\u0303in tuua va\u0308ga erinevaid. Kui vanasti kulus sea u\u0308leskasvatamiseks keskeltla\u0308bi aasta, siis nu\u0308u\u0308d ta\u0308nu ta\u0308psetelt va\u0308ljatimmitud toiduratsioonidele on see aeg va\u0308henenud kuuele kuule! Vo\u0303i na\u0308ide hoopis teisest valdkonnast \u2013 kahjurite ha\u0308vitamisega seotud. S\u030coti teadlaste va\u0308ljato\u0308o\u0308tatud seade tuvastab kahjurputuka masinna\u0308gemise abil ja tapab selle laserikiire abil. Ei mingit taimekahjurite keemilisi vahendeid enam aga see on alles algus! U\u0308ha uued ja uued tehnoloogilised lahendused murravad valdkonda sisse ning olen veendunud, et ku\u0308mnekonna aasta pa\u0308rast on ka loomakasvatus ma\u0308rksa o\u0308koloogilisem tegevus. Aga alustuseks tuleks muidugi lo\u0303petada Uruguaist vo\u0303i Austraaliast liha Euroopasse vedamine, sest see lihtsalt ei ole o\u0308koloogiliselt mo\u0303istuspa\u0308rane,\u201c oli Hellenurme kriitiline. \u201eMis puutub liha kahjulikuks tembeldamisse, siis siinkohal meenutaksin Tartu U\u0308likooli professori, meditsiinibiokeemiku Mihkel Zilmeri so\u0303nu, et igale piirkonnale on kohane oma toitumiskultuur. Liha eriti sealiha kuulub Eesti toitumiskultuuri juurde, on alati kuulunud. Siiski on Zilmer ro\u0303hutanud alati tasakaalustatud, mitmekesise toidulaua ta\u0308htsust, sest inimene on ko\u0303igeso\u0308o\u0308ja. Po\u0303hireegel on: 3\u20444 ulatuses peaksime so\u0308o\u0308ma taimset toitu, 1\u20444 ulatuses liha. Nii et so\u0308o\u0308me liha va\u0308iksemates kogustes, aga see eest me va\u0308a\u0308rime va\u0308ga head liha! Ja seda meil Eestis jagub,\u201c kinnitas ta."}, {"text_idx": "#000010", "text": "Hellenurme peatus oma ko\u0303nes teemal: \u201emiks meil on ta\u0308napa\u0308eval u\u0308histegevust nii raske omaks vo\u0303tta?\u201c. \u201eMa ei usu, et eestlane on suurem individualist kui mo\u0303ni teine rahvus. Vo\u0303ibolla to\u0303esti oli sundkollektiviseerimine ja sellele ja\u0308lginud kolhoosiajastu just see, mis u\u0308histegevusele Eestis sellise koletu pitseri vajutas \u2013 ning seda on kordades raskem taastada kui esialgu tundus. Aga saame sellest u\u0308le, sest sundkollektiviseerimises on mo\u0308o\u0308das juba kolm inimpo\u0303lve! Ma olen korduvalt ro\u0303hutanud, kui oluline on, et so\u0308o\u0308datootja, loomakasvataja, toiduto\u0308o\u0308stur ja kaupmees istuksid u\u0308he laua taha maha ning otsiksid ko\u0303igi osapoolte jaoks win-win lahendusi. Ma ei va\u0308si seda mo\u0303tet kordamast seni, kuni see ilus idee teoks saab,\u201c kinnitas ETSAU\u0308 juht. Hellenurme to\u0303i eeskujuks teravilja- ja rapsikasvatajate u\u0308histu KEVILI ja nende viimase ettevo\u0303tmise: Eesti rohttaimedest pressitud koreso\u0308o\u0308da eksport La\u0308his-Itta."}, {"text_idx": "#000011", "text": "\u201eKui ja\u0308a\u0308da oma liistude juurde ja ra\u0308a\u0308kida konkreetselt sealihast, siis peaksime Eestis eeskuju vo\u0303tma ka sakslastest. Nimelt Aldi, Lidl ja teised Saksa suured poeketid vo\u0303tsid eelmisel aastal sealiha mu\u0308u\u0308gis kasutusele 5D metoodika. See ta\u0308hendab, et nad vo\u0303tsid mu\u0308u\u0308gile vaid sellist sealiha, kus sead oli su\u0308ndinud, su\u0308ndinud, kasvatatud, nuumatud, tapetud ja to\u0308o\u0308deldud Saksamaal. Pole vaja pikalt selgitada, milline mo\u0303ju on sel sammul sealsele maaelu va\u0308a\u0308rtustamisele. Mu ettepanek ku\u0308simuse vormis on: mis takistab, et teeksime selle 5D-mudeli ja\u0308rgmise kolme aasta jooksul teoks ka Eestis? Koosto\u0308o\u0308d, u\u0308hise asja ajamist ei keela Eestis u\u0308kski seadus. Nii nagu ei keela u\u0308kski seadus olla empaatilisemad kui seni olla meie poliitikuil ja riigiametnikel. Mitte u\u0308kski seadus ei keela maaelu ning sealset taime- ja loomakasvatust va\u0308a\u0308rtustada,\u201c to\u0303des Hellenurme."}, {"text_idx": "#000012", "text": "Ta so\u0303nas, et vaatamata va\u0308ga erinevatele aegadele on u\u0308histuline tegevus terve sajandi meie seakasvatust tublisti toetanud, selle u\u0308le on po\u0303hjust uhke olla. \u201eSee, kuhu oleme jo\u0303udnud Eestis oma sealiha kvaliteediga, see on hindamatu va\u0308a\u0308rtusega. Nii et a\u0308rgem unustagem ja\u0308rgmisel korral restoranis ka\u0308ies ku\u0308sida, miks ei ole ikka veel menu\u0308u\u0308s ilusat marmorja va\u0308limusega liha djuroki ristandi steiki, mis lausa sulab suus? Me ko\u0303ik tahame ju elada ilusal, kaunil Eestimaal, teha ta\u0308hendusrikast to\u0308o\u0308d, see ta\u0308hendabki kokkuvo\u0303ttes va\u0308a\u0308rikat maaelu ja meie oma riiki,\u201c u\u0308tles Hellenurme lo\u0303petuseks."}, {"text_idx": "#000018", "text": "Koja FB-lehel hakkavad ilmuma igapa\u0308evased..."}, {"text_idx": "#000021", "text": "EPKK seisab soodsa ettevo\u0303tluskeskkonna kujundamise ja vo\u0303rdsete konkurentsitingimuste eest Eesti po\u0303llumajandustootjate, po\u0303llumajandussaaduste to\u0308o\u0308tlejate, metsa- ja maamajandusettevo\u0303tjate stabiilseks arenguks.Loe la\u0308hemalt >"}]